**Ho etsahalang ebang ke sa dumele?**

**Ditokiso**

Ebang o ka elellwa hore o entse phoso, motjha wa Kopo ya Tokiso o tla o dumella ho lokisa kgutliso/tsebahatso eo o nehelaneng ka yona pejana ya Lekgetho la Lekeno kapa Lekgetho la Boleng bo ekeditsweng (VAT) kapa Lefa ho ya ka Moputso (PAYE) ha feela e le hore ha ho nnetefatso kapa oditi e entsweng ka yona nako eo ya lekgetho. Boha lesedi le leng le mabapi le mokgwa wa ho nyehela Kopo ya Tokiso (RFC).

**Kopo ya Phokotso ya Dikotlo le Tswala**

Dikotlo tsa tsamaiso tsa ho se ikobele di boptjwa ke bokaalo bo tsepameng ba dikotlo mmoho le dikotlo tse itshetlehileng hodima diphesente. Ka dinako tse ding dikotlo tsa itseng tsa ho se ikobele le/kapa tswala di ka hlakolwa kaofela ha tsona kapa ha fokotswa karolo e itseng ya tsona. Ho kopa phokokotso kapa ho hlakolwa ha dikotlo tsa ho se ikobele, tsa tsamaiso le/kapa tsa tswala o tlameha hore pele o kope phokotso ya tsona mme o ka se etse boipiletso bo tobileng bo mabapi le ho ho ba teng ha tsona. Ho fumana lesedi le leng le mabapi le Kopo ya Phokotso ya ho se ikobele ho mabapi le tsamaiso, tobetsa mona.

**Kopo ya Mabaka**

Moo molefalekgetho a sa kgotsofatswang ke hlahlobo teng, molefalekgetho enwa, pele a ka kenya ngongoreho, a ka kopa SARS ho fana ka mabaka a hlahlobo eo hore a tle a kgone ho hophisa ngongoreho ya hae. Boha leqephe la Kopo ya Mabaka ho fumana lesedi le leng.

**Dikganyetsano**

Molefalekgetho ya sa kgotsofatswang ke hlahlobo kapa qeto a ka kenya kganyetsano mabapi le seo. Ho hanyetsana le sephetho sa hlahlobo kapa qeto, ho tlameha hore ho latelwe motjha o itseng matsatsing a 30 a kgwebo ho tloha mohla letsatsi la hlahlobo.

1. O ka hanyetsa:

O tlameha ho nehelana ka ngongoreho ya hao foromong e laetsweng ho eFiling kapa ofising ya Lekala. (Hopola ho etsa tlhophiso ya kopano).Boha lesedi le leng le mabapi le hore ke foromo efe eo o lokelang ho e sebedisa le mokgwa wa ho nehelana ka ngongoreho.

2. Ebang o sa dumellane le sephetho sa ngongoreho, o ka nna wa ipiletsa.

Jwalo ka molefalekgetho o na le tokelo ya ho kenya boipiletso moo ngongoreho ya hao e hannweng kaofela ha yona kapa ho hannwe karolo e itseng ya yona. Boipiletso bo tlameha ho kenngwa matsatsing a 30 a kgwebo ho tloha letsatsi leo ngongoreho e sa kang ya dumellwa ka yona kapa e sa kang ya dumellwa kaofela ha yona. Boha lesedi le leng le mabapi le hore ke foromo efe eo o lokelang ho e sebedisa le mokgwa wa ho nehelana ka boipiletso.

**Ke sebedisa foromo efe?**

| **Mofuta wa Lekgetho** | **Kopo ya Phokotso (RFR)** | **Tsebiso ya Ngongoreho (NOO) (ho akareditswe le kopo ya ho nyehela ka morao ho nako)** | **Tsebiso ya Boipiletso (NOA) (ho akareditswe le kopo ya ho nyehela ka morao ho nako)** | **Kopo ya Mabaka (RFRE)** | **ADR1** | **ADR2** | **Lengolo le ngotsweng ka letsoho** |
| --- | --- | --- | --- | --- | --- | --- | --- |
| **Lekgetho la Lekeno la motho ka bomong****(Dikotlo tsa tefo e morao ho nako le tswala ya lekgetho la nakwana le dikotlo tsa ho se ikobele tsa tsamaiso)** | **√** | **√** | **√** | **√Ebang RFR e hannwe** | **×** | **×** | **×** |
| Lekgetho la Lekeno la motho ka bomong(Lekgetho le hlahlobilweng le lekgetho la tlatsetso/kotlo ya ho se senole tsohle, tswala le kotlo ya tefo e sa fellang ya lekgetho la nakwana, jwalojwalo) | **×** | **√** | **√** | **√** | **×** | **×** | **×** |
| Lekgetho la Lekeno la Kgwebo(Lekgetho le hlahlobilweng le lekgetho la tlatsetso/kotlo ya ho se senole tsohle le tswala ya 89 Quat) | **×** | **√** | **√** | **√** | **×** | **×** | **×** |
| Lekgetho la Lekeno la Kgwebo(Dikotlo tsa tefo e morao ho nako le tswala ya lekgetho la nakwana le dikotlo tsa ho se ikobele tsa tsamaiso) | **√** | **√** | **√** | **√** | **×** | **×** | **×** |
| Therasete | **×** | **×** | **×** | **×** | **√** | **√** | **×** |
| Lekgetho la Boleng bo ekeditsweng (VAT)(Kotlo ya tefo e morao ho nako) | **√** | **√** | **√** | **√Ebang RFR e hannwe ka lebaka la kotlo ya tefo e morao ho nako** | **×** | **×** | **×** |
| Lekgetho la Boleng bo ekeditsweng (VAT)(Tswala le dikotlo tsa tefo e morao ho nako) )  | **√** | **×** | **×** | **×** | **×** | **×** | **×** |
| PAYE | **√** | **√Ebang RFR e hannwe ka lebaka la kotlo ya tefo e morao ho nako** | **√** | **√** | **×** | **×** | **×** |
| PAYE (Tswala ya tefo e morao ho nako) | **√** | **×** | **×** | **×** | **×** | **×** | **×** |
| PAYE (Hlahlobo, Dikotlo le Tswala, jwalojwalo) | **×** | **√** | **√** | **×** | **×** | **×** | **×** |
| Makgetho ohle a mang a sa bolelwang ka hodimo mona (a kang STC pele ho la 1 Mmesa 2011, Lekgetho la Dinyehelo, Lekgetho la Di-dividente, jwalo-jwalo). | **×** | **×** | **×** | **×** | **√** | **√** | **×** |